กรมสรรพสามิตเตรียมเก็บภาษีสุรา-บุหรี่เพิ่ม
คอเหล้า-สิงห์อมควัน เตรียมตัวอ่วม! กรมสรรพสามิต ชงคลังเก็บภาษีเพิ่ม พร้อมเล็งเก็บภาษีการพนันจากสลากกินแบ่ง-แข่งม้า
17 พ.ย. 2553

คอเหล้า-สิงห์อมควัน เตรียมตัวอ่วม! กรมสรรพสามิต ชงคลังเก็บภาษีเพิ่ม พร้อมเล็งเก็บภาษีการพนันจากสลากกินแบ่ง-แข่งม้า 
นายพงศ์ภานุ เศวตรุณทร์  อธิบดีกรมสรรพสามิต กล่าวว่า  กรมจะมีการปรับโครงสร้างภาษีเพื่อเก็บภาษีตัวใหม่ให้มากขึ้น ในด้านของภาษีการพนัน ถึงแม้ว่าในประเทศไทย จะไม่มีบ่อนคาสิโนอย่างถูกกฎหมาย แต่กรมก็คิดที่จะเก็บภาษีสรรพสามิตการพนัน จากการซื้อสลากกินแบ่งรัฐบาล และการแข่งม้า  ซึ่งอยู่ในระหว่างการศึกษาดำเนินการ 
นอกจากนี้ ยังจะมีการปรับอัตราภาษี การเก็บภาษีสรรพสามิต สุราและบุหรี่ให้มีอัตราสูงขึ้น  เพื่อปกป้องผู้บริโภค ให้ได้บริโภคสินค้าที่มีคุณภาพ เนื่องจากในปัจจุบันพบว่า มีการลักลอบ นำสินค้าราคาถูกเข้ามาขายในประเทศ เป็นจำนวนมาก 
นายพงศ์ภานุ กล่าวว่า กรมยังได้เสนอ กระทรวงการคลังให้เก็บภาษีสรรพาสามิตจากบุหรี่  โดยใช้ฐานจากราคขายปลีกจากเดิมที่ใช้ราคาหน้าโรงงาน คาดว่าเมื่อกระทรวงเห็นชอบ และเสนอกฎหมายให้สภาแก้ไข ก็จะมีผลบังคับใช้ต่อไปได้